Yal ansay, yesɛa tallit-is ideg i t-xeddmen rnu yesɛa irmad i ttgen ilmend-is. Amagger n tefsut, gar wansayen yuɣen aẓar d timetti taqbaylit. Amedya seg uɣmis «Aɣmis n yimaziɣen» : «Yal amenzu n tefsut, ad ruḥen yimezdaɣ n taddart ɣer umekkan iwumi qqaren Lexyar i wakken ad maggren tafsut, ladɣa tilawin.(…) Akka ara sɛeddin ass s unecraḥ, s lferḥ akked usirem ɣer wayen yelhan ɣer sdat.»59 Amagger n tefsut, gar wansayen iqburen ideg mazal ṭṭfen yimezdaɣ n taddart n Yiɣil Ɛli. D ansay, yessawalen i lferḥ d usirem ɣer wayen yelhan.